[{"text_idx": "#000003", "text": "Mae Camu Fyny yn gyfle prin i weithwyr proffesiynol sydd eisoes yn gweithio yn y diwydiant i symud ymlaen yn eu gyrfa, a hefyd ar gyfer y rhai sydd yn arbenigwyr cymwysedig sydd eisiau gweithio ym myd teledu. Bydd y cynllun hyfforddiant yn cael ei deilwra i\u2019r unigolyn yn o\u0302l eu hanghenion, a bydd pob cyfranogwr yn ymgymryd a\u0302 lleoliad neu gwrs yn para hyd at 10 wythnos, yn derbyn lwfans hyfforddi ar gyfer y cyfnod cyfan."}, {"text_idx": "#000005", "text": "Fel rhan o\u2019I rhaglen Camu Fyny mae Hanna bellach yn gweithio ar y gyfres ddrama Keeping Faith/Un Bore Mercher i S4C a\u2019r BBC. Mae hi\u2019n gweithio dan adain hynod o brofiadol y Cynllunydd Colur a gwallt Claire Prichard-Jones, ac mae hi\u2019n barod yn datblygu nifer o sgiliau newydd gan gynnwys sut i dorri lawr sgriptiau a chymeriadau yn ogystal ag ennill mwy o hyder yn ei rol newydd."}, {"text_idx": "#000007", "text": "Mae pob dydd yn wahanol \u2013 ac mae hyn yn cadw popeth yn ddiddorol. Weithiau dwi angen bod ar set yn edrych ar ol y prif gast ac weithiau yr artisiaid cynorthwyol; ar ddyddiau eraill dwi angen paratoi a phlanio y dyddiau sydd i ddod, gan wneud pethau fel setio wigiau, llenwi mowldiau prosthetig, edrych ar ol stoc ac yn y blaen."}, {"text_idx": "#000008", "text": "Mae \u2018camu fyny\u2019 o hyfforddai i swyddi cynorthwyol wedi bod yn hanfodol imi. Dwi\u2019n hynod o ddiolchgar mod i nawr yn medru cael y profiad o weithio ar 6 mis o ddrama BBC/S4C o\u2019r dechrau i\u2019r diwedd, gan ddatblygu fy sgiliau a bod yn fwy cymwys yn fy rol newydd \u2013 dwi\u2019n edrych ymlaen at y cyfleoedd nesa."}]